Stadsbeplanner sedert Maandag vermis | Maroela Media
Stadsbeplanner sedert Maandag vermis
Jaco Prins (42). Foto: Verskaf
Die Alberton-polisie en Mike Bolhuis Specialised Security Services het ŉ soektog van stapel gestuur na Jaco Prins (42) wat Maandag spoorloos in die Oos-Rand verdwyn het.
Mike Bolhuis, ŉ spesialis-ondersoeker, het Vrydag aan Maroela Media gesê ŉ vermistepersoonsaak is by die Brackendowns-substasie van die Alberton-polisie aanhangig gemaak nadat Prins Maandag vir die laaste keer by sy huis in Brackendowns gesien is.
“Hy werk vir Urban Dynamics as ŉ stadsbeplanner en het Maandag omstreeks 09:00 sy kantoor verlaat om huis toe te gaan om voertuie te ruil. Hy is daarna nog nie weer gesien nie en sy selfoon is af,” het Bolhuis gesê.
Volgens Bolhuis bestuur Prins ŉ wit Citi Golf met die registrasienommer BM 76 SV GP. Die voertuig het ŉ opsporingstoestel, maar die toestel se sein kan nie opgespoor word nie.
Bolhuis het ŉ beroep op mense gedoen om inligting oor Prins se verdwyning te deel sodat hy dalk vinniger opgespoor kan word. Mense met inligting oor waar Prins hom moontlik bevind, word versoek om oud-ao. Koos Gerber, wat die ondersoek lei, by 082 952 6909 te bel.
[Foto’s] Geliefdes soek ná Knysna-brande
Ag Here ek bid dat hierdie verhaal nie ñ tragiese einde het nie.
Korreksie aan die berig skrywer, korrekte beskrywing van voertuig is Citi Golf
Dagsê Piet Pompies,
Dankie vir jou valkoog! Die berig is reeds gewysig.
Is ons regtig nou daar, dat ‘n werk wat jou op die pad hou, gevaarlik is?
Lankal, broer, lankal.
Danie Maroela Media dat julle berig oor hierdie sake.
Ag nee, hoop hulle vind die man. Dit moet ongelooflik erg wees vir die familie om nie antwoorde te he nie.
Dit is n moeilikke tyd v familie! Hoop als werk goed uit v hulle!
Susan la Grange · 1 jaar gelede
Ek bid vir uitkoms
Al enigge nuwe nuus??,?
Arno van Niekerk · 1 jaar gelede
Maroela Media is n uitstekende bron om werklik op hoogte te bly van wat plaaslik en Internasionaal gebeur.